На основу члана 56. Статута Града Ниша („Службени лист Града Ниша“, број 88/2008 и 143/2016), члана 72. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала („Службени лист Града Ниша", број 125/2008),

 Градско веће Града Ниша, на седници од 12 04.2017. године, доноси

**Р Е Ш Е Њ Е**

 **I** Утврђује се Предлог решења о усвајању Извештаја о раду и финансијском пословању Нишког симфонијског оркестра за 2016. годину.

 **II** Предлог решења о усвајању Извештаја о раду и финансијском пословању Нишког симфонијског оркестра за 2016. годину доставља се председнику Скупштине Града Ниша ради увршћивања у дневни ред седнице Скупштине Града.

 **III** За представника предлагача по овом предлогу на седници Скупштине Града Ниша, одређује се Небојша Стевановић, Градскa управа града Ниша – Секретаријат за културу и информисање и Весна Братић, директор Нишког симфонијског оркестра.

Број: 495-13/2017-03

У Нишу, 12.04.2017. године

**ГРАДСКО ВЕЋЕ ГРАДА НИША**

 **ПРЕДСЕДНИК**

 **Дарко Булатовић**